b'\n_START_ARTICLE_\nTropar pascal\n_START_PARAGRAPH_\nTroparul pascal sau Hristos a \xc3\xaenviat (\xc3\xaen greac\xc4\x83 \xce\xa7\xcf\x81\xce\xb9\xcf\x83\xcf\x84\xcf\x8c\xcf\x82 \xce\xb1\xce\xbd\xce\xad\xcf\x83\xcf\x84\xce\xb7) este imnul caracteristic pentru celebrarea Pa\xc8\x99tilor (a \xc3\x8envierii Domnului) \xc3\xaen Biserica Ortodox\xc4\x83 \xc8\x99i \xc3\xaen Bisericile Catolice Orientale care utilizeaz\xc4\x83 ritul bizantin. _NEWLINE_Ca \xc8\x99i majoritatea troparelor el este un imn utilizat adesea ca refren \xc3\xaentre versetele din Psalmi, dar este de asemenea folosit \xc8\x99i separat. Autorul s\xc4\x83u este necunoscut. Troparul este adesea c\xc3\xa2ntat de trei ori consecutiv._NEWLINE_\xc3\x8en ritul bizantin, \xc2\xabHristos a \xc3\xaenviat\xc2\xbb se folose\xc8\x99te drept tropar de viers V (I plagal), \xc8\x99i se \xc3\xaentrebuin\xc8\x9beaz\xc4\x83 \xc3\xaen numeroase locuri din slujbele din s\xc4\x83pt\xc4\x83m\xc3\xa2na luminat\xc4\x83, precum \xc8\x99i \xc3\xaen restul perioadei penticostarului, p\xc3\xa2n\xc4\x83 la s\xc4\x83rb\xc4\x83toarea \xc3\x8en\xc4\x83l\xc8\x9b\xc4\x83rii._NEWLINE_Partitura tropului, cu versuri \xc3\xaen limba francez\xc4\x83 \xc5\x9fi melodie ardelean\xc4\x83, \xc3\xaen format PDF\n_START_SECTION_\nC\xc3\xa2ntarea troparului\n_START_PARAGRAPH_\nTroparul este c\xc3\xa2ntat pentru prima dat\xc4\x83 la Slujba de \xc3\x8enviere dup\xc4\x83 sf\xc3\xa2r\xc8\x99itul procesiunii din jurul bisericii care are loc la \xc3\xaenceputul utreniei. C\xc3\xa2nd toat\xc4\x83 lumea se afl\xc4\x83 \xc3\xaen fa\xc8\x9ba u\xc8\x99ilor \xc3\xaenchise ale bisericii, clerul \xc8\x99i credincio\xc8\x99ii \xc3\xaencep s\xc4\x83 c\xc3\xa2nte troparul, acesta fiind folosit ca un refren la o selec\xc8\x9bie de versete din Psalmii 67 \xc8\x99i 117 (conform numerelor din Septuaginta; \xc3\xaen versiunea autorizat\xc4\x83 de Regele Iacob I al Angliei a Bibliei publicat\xc4\x83 \xc3\xaen anul 1611 psalmii au numerele 68 \xc8\x99i 118):_NEWLINE_S\xc4\x83 se scoale Dumnezeu \xc8\x99i s\xc4\x83 se risipeasc\xc4\x83 vr\xc4\x83jma\xc8\x99ii Lui \xc8\x99i s\xc4\x83 fug\xc4\x83 de la fa\xc8\x9ba Lui cei ce-L ur\xc4\x83sc pe El. (Ps. 67:1)_NEWLINE__NEWLINE_Precum se stinge fumul, s\xc4\x83 se sting\xc4\x83; cum se tope\xc8\x99te ceara de fa\xc8\x9ba focului, a\xc8\x99a s\xc4\x83 piar\xc4\x83 p\xc4\x83c\xc4\x83to\xc8\x99ii de la fa\xc8\x9ba lui Dumnezeu, (Ps. 67:2a)_NEWLINE_ _NEWLINE_Iar drep\xc8\x9bii s\xc4\x83 se bucure \xc8\x99i s\xc4\x83 se veseleasc\xc4\x83 \xc3\xaenaintea lui Dumnezeu, s\xc4\x83 se desf\xc4\x83teze \xc3\xaen veselie. (Ps. 67:2b)_NEWLINE__NEWLINE_Aceasta este ziua pe care a f\xc4\x83cut-o Domnul, s\xc4\x83 ne bucur\xc4\x83m \xc8\x99i s\xc4\x83 ne veselim \xc3\xaentru ea. (Ps. 117:24)_NEWLINE_ _NEWLINE_La slujbele nocturne, troparul este c\xc3\xa2ntat dup\xc4\x83 fiecare od\xc4\x83 a canonului, la sf\xc3\xa2r\xc8\x99itul Stihirilor Pa\xc8\x99tilor, de trei ori la sf\xc3\xa2r\xc8\x99itul Utreniei \xc8\x99i la \xc3\xaenceputul \xc8\x99i sf\xc3\xa2r\xc8\x99itul Orelor pascale. El este c\xc3\xa2ntat din nou \xc3\xaempreun\xc4\x83 cu aceea\xc8\x99i selec\xc8\x9bie de versete psalmice la \xc3\xaenceputul Sfintei Liturghii, la Vohodul Mic, \xc3\xaen timpul \xc8\x99i dup\xc4\x83 \xc3\xaemp\xc4\x83rt\xc4\x83\xc8\x99anie \xc8\x99i la sf\xc3\xa2r\xc8\x99itul liturghiei. El este apoi c\xc3\xa2ntat din nou \xc3\xaempreun\xc4\x83 cu refrenele la \xc3\xaenceputul \xc8\x99i la sf\xc3\xa2r\xc8\x99itul Vecerniei. Acela\xc8\x99i obicei persist\xc4\x83 \xc3\xaen tot cursul S\xc4\x83pt\xc4\x83m\xc3\xa2nii luminate. _NEWLINE_Dup\xc4\x83 Duminica Tomii (prima Duminic\xc4\x83 de dup\xc4\x83 Pa\xc8\x99te), troparul este c\xc3\xa2ntat de c\xc3\xa2te trei ori la \xc3\xaenceputul majorit\xc4\x83\xc8\x9bii liturghiilor \xc8\x99i rug\xc4\x83ciunilor private \xc3\xaen locul invoc\xc4\x83rii uzuale a Sf\xc3\xa2ntului Duh, "\xc3\x8emp\xc4\x83rate ceresc", \xc8\x99i la sf\xc3\xa2r\xc8\x99itul slujbei din a 39-a zi de dup\xc4\x83 \xc3\x8enviere; aceasta are loc inclusiv p\xc3\xa2n\xc4\x83 \xc3\xaen ziua \xc3\x8en\xc4\x83l\xc8\x9b\xc4\x83rii Domnului._NEWLINE_O versiune audio a troparului pascal se g\xc4\x83se\xc8\x99te aici: Media:TroparulPascal.mid\n_START_SECTION_\nTroparul pascal \xc3\xaen ritul armean\n_START_PARAGRAPH_\n\xc3\x8en ritul armean, Troparul pascal are alt text dec\xc3\xa2t \xc3\xaen cel bizantin, \xc8\x99i se folose\xc8\x99te drept jamamud, adic\xc4\x83 \xc3\xaenlocuie\xc8\x99te imnul Unule-n\xc4\x83scut.'